REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/331-21

22. jul 2021. godine

B e o g r a d

ZAPISNIK

39. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 22. JULA 2021. GODINE

Sednica je počela u 12,00 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Olivera Pešić, Sonja Vlahović, Bratimir Vasiljević i Milorad Mijatović.

Sednici su prisustvovali zamenici članova Odbora: Nikola Vojinović (zamenik Nikole Jolovića), Andrijana Pupovac (zamenik Duška Tarbuka), Velibor Milojičić (zamenik Gorana Kovačević), Svetlana Milijić (zamenik Bobana Birmančevića), Snežana Petrović (zamenik Ane Čarapić), Uglješa Marković (zamenik Dušana Bajatovića), Marina Mirković (zamenik Ljiljane Kuzmanović Vujaković), Rozalija Ekres (zamenik Zoltana Peka) i Zoran Tomić (zamenik Bratimira Vasiljevića).

Sednici nije prisustvovali članovi Odbora: Veroljub Arsić, Vladimir Marinković i Vojislav Vujić , niti njihovi zamenici.

Sednici je prisustvovala Tatjana Stanić, viši savetnik u Sektoru za carinski sistem i politiku Ministarstva finansija.

Na predlog predsednika Odbora, Odbor je jednoglasno (dvanaest glasova „za“) utvrdio sledeći:

Dnevni red:

1. Razmatranje Predloga zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom“ i metode administrativne saradnje iz člana 14. st. 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015, koji je podnela Vlada (broj 011-1289/21 od 9. jula 2021. godine).

Pre prelaska na rad po utvrđenom dnevnom redu Odbor je jednoglasno (sa dvanaest glasova ,,za,,) usvojio zapisnike sa 37. i 38. sednice Odbora.

**PRVA TAČKA DNEVNOG REDA: . Razmatranje Predloga zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom“ i metode administrativne saradnje iz člana 14. st. 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015**

Predlog zakona obrazložila je Tatjana Stanić, viši savetnik u Sektoru za carinski sistem i politiku Ministarstva finansija.

Tatjana Stanić je istakla da se primena ovog zakona ogleda pre svega u implementaciji novog seta pravila koji su sadržani u Aneksu ove Odluke. Član 1 predviđa primenu odredbe PEM Konvencije dok član 2 predviđa pravila o poreklu robe koja se alternativno primenjuju, što znači da će privredni subjekti imati mogućnost izbora između 2 seta pravila o poreklu robe.

Na osnovu člana 156. stav 3. Poslovnika Narodne Skupštine, Odbor je jednoglasno (četrnaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom" i metode administrativne saradnje iz člana 14. st. 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 12,15 časova.

Sednica je tonski snimana

SEKRETAR ODBORA PREDSEDNIK

Tijana Ignjatović dr Aleksandra Tomić